На основу члана 22. и 34. Закона о јавној својини („Сл.гласник РС“ бр. 72/11, 88/13, 105/14, 104/16-др.закон, 108/16, 113/17 и 95/18), члана 6., 7. и 8. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“ бр.16/18), члана 23. и 38. Одлуке о прибављању и располагању стварима у јавној својини Општине Владичин Хан („Сл. гласник Града Врања“, бр. 16/18 и 14/19), члана 6. Одлуке Управног одбора Установе Спортски центар „Куњак“ бр. 66 од 03.04.2020. године, Комисија за спровођење поступка за давање у закуп пословног простора, пратеће опреме и инвентара корисника УСЦ“Куњак“ Владичин Хан , **РАСПИСУЈЕ:**

# J A В Н И О Г Л А С

**ЗА ДАВАЊЕ У ЗАКУП ПОСЛОВНОГ ПРОСТОРА, ПРАТЕЋЕ ОПРЕМЕ И ИНВЕНТАРА КОРИСНИКА УСТАНОВЕ СПОРТСКИ ЦЕНТАР „КУЊАК“ ВЛАДИЧИН ХАН, ПУТЕМ ПРИКУПЉАЊА ПИСАНИХ ПОНУДА**

**(ТРЕЋЕ НАДМЕТАЊЕ)**

**1.ПРЕДМЕТ ДАВАЊА У ЗАКУП**

Установа Спортски центар „Куњак“ Владичин Хан, ул. Николе Тесле број 4 (закуподавац)даје у закуп пословни простор у јавној својини Општине Владичин Хан, корисника УСЦ „Куњак“ Владичин Хан, који се налази у Владичином Хану, на кп.бр. 924/3, уписан у лист непокретности 118 КО Владичин Хан и то:

1.Приземни део објекта број 2 – зграда за спорт и физичку културу, и то следеће просторије:

* + предпростор са рецепцијом, површине 15,61м2,
	+ простор за ручавање, површине 123,33м2
	+ офис, површине 12,70м2
	+ кухиња, површине 18,40м2
	+ ходник, површине 2,37м2
	+ ветробран, површине 2,27м2
	+ магацин пића, површине 2,87м2
	+ магацин хране, површине 3,34м2
	+ простор за замрзавање хране, површине 3,92м2
	+ ходник, површине 3,17м2
	+ мушка гардероба, површине 3,76м2
	+ туш, површине 1,44м2
	+ wc, површине 1,22м2
	+ предпростор, површине 2,49м2
	+ женска гардероба, површине 3,78м2
	+ туш, површине 1,42м2
	+ wc, површине 1,22м2
	+ улаз у wc, површине 2,22м2
	+ предпростор wc-а, површине 5,58м2
	+ wc кабина, површине 1,69м2
	+ предпростор wc-а, површине 4,20м2
	+ wc кабина, површине 1,64м2
	+ трокадеро, површина 1,98м2
	+ котларница, површине 9,59м2 и
	+ степенишни простор, површине 4,89м2
	+ башта тераса, површине 84 м2 (24м дужине и 3,5 м ширине) која се налази на излазу из ресторана према олимпијском базену, који је саставни део ресторана;

2. Цео спратни део (поткровље) објекта број 2 – зграда за спорт и физичку културу, укупне површине 326,50м2

3.Помоћна зграда број 7, површине 21м2

4.Помоћна зграда број 8, површине 11м2

5.Помоћна зграда број 9, површине 17м2

са пратећом опремом и инвентаром по пописним листама УСЦ „Куњак“ Владичин Хан, број 208/19 од 06.09.2019. године.

 Наведени пословни простор, пратећа опрема и инвентар дају се као целина.

Почетни износ закупнине пословног простора, пратеће опреме и инвентара одређен је у укупном износу и износи 1.622,96 € месечно са ПДВ-ом.

**2. УСЛОВИ ДАВАЊА У ЗАКУП**

Пословни простор са пратећом опремом и инвентаром дају се у закуп на одређено време, на период од 5 (пет) година. Предметни пословни простор са пратећом опремом и инвентаром биће дат у закуп по спроведеном поступку прикупљања писмених понуданајповољнијем понуђачу, који ће бити изабран на основу висине понуђене закупнине и уколико испуњава и друге услове јавног огласа.

Пословни простор, пратећа опрема и инвентар даје се у закуп, у сврху обављања угоститељске делатности и не може се користити у друге сврхе без прибављене сагласности у складу са законом.

Пословни простор са пратећом опремом и инвентаром даје се у закуп у постојећем – „виђеном“ стању, па се закупац потписивањем Уговора о закупу одриче било каквих примедби по основу евентуалних материјалних недостатака на предмету закупа.

Предмет давања у закуп, односно пословни простор, пратећа опрема и инвентар се могу разгледати сваког радног дана од објављивања овог позива, па до 18.05.2020. године, у периоду од 11:00 до 14:00 часова, уз претходни договор са директором УСЦ „Куњак“ Додић Владицом, контакт телефон 062/88-20-215.

Понуђенa висина закупнине даје се у еврима са обрачунатим ПДВ (у бруто износу), а закупнина се исплаћује у динарској противвредности по средњем курсу НБС на дан плаћања закупнине.

Закупнина се плаћа на месечном нивоу, до 10-ог у месецу за претходни месец, у свему према рачуну који испоставља закуподавац. Закупнина ће се месечно ревалоризовати применог месечног индекса потрошачких цена, када он достигне кумулатино ниво од 5% и више, према подацима Републичког завода за статистику који се објављују у „Службеном гласнику РС“. У закупнину се не урачунава порез на приход од непокретности, као ни други трошкови које закупац плаћа (струја, вода, грејање, изношење смећа и друге прописане накнаде).

Сви доспели, а неизмирени трошкови, који су евентуално настали у вези коришћења предмета закупа до момента ступања изабраног понуђача у посед истих, падају на терет закуподавца.

Пословни простор, пратећа опрема и инвентар се дају у закуп испражњене од запослених лица, и не могу се издати у подзакуп.

За време трајања закупа закупац је дужан да сноси трошкове одржавања објекта, као и да одржава опрему и инвентар у њему у исправном и функционалном стању, као и да предметну локацију користи у складу са наменом и прописима.

До закључења уговора, закупац је дужан да достави ради обезбеђења плаћања закупнине за пословни простор, пратећу опрему и инвентар банкарску гаранцију пословне банке (без приговора, наплативу на први позив и безусловну), уз обавезну клаузулу о укључењу ревалоризације у гаранцију са роком важења док траје период закупа, у износу висине једногодишњег закупа.

3. **УСЛОВИ ПРИЈАВЉИВАЊА**

Право учешћа на огласу имају предузетници и правна лица, која приложе изјаву о прихватању свих услова из огласа, ради обављања угоститељске делатности и која уплате депозит за учешће у поступку у висини од 10.000,00 рсд, словима: десетхиљада динара, (у даљем тексту: депозит).

Учесник у поступку дужан је уплати депозит, на рачун УСЦ „Куњак“Владичин Хан број 840-737668-82, са назнаком „депозит за учешће по јавном позиву за закуп“.

Уредна и потпуна писана Понуда, мора да садржи следеће податке о подносиоцу понуде:

1. За предузетника:
* Износ закупнине која се нуди
* Име и презиме предузетника, адресу, број личне карте, јединствени број грађана, број телефона, потпис од стране овлашћеног лица,
* Назив радње, матични број и ПИБ
* Пуномоћје за лице које заступа подносиоца пријаве,
* Доказ да је уплатио депозит у износу од 10.000,00 рсд на рачун наведен у огласу или да достави оригинал неопозиве банкарске гаранције на износ депозита,
* Број рачуна за враћање уплаћеног депозита.
1. За правно лице:
* Износ закупнине која се нуди
* Назив и седиште правног лица,матични број и ПИБ,
* Име и презиме директора односно лица овлашћеног за заступање и његов потпис,
* Пуномоћје за лице које заступа подносиоца пријаве,
* Доказ да је уплатио депозит у износу од 10.000,00 рсд на рачун наведен у огласу или да достави оригинал неопозиве банкарске гаранције на износ депозита,
* Број рачуна за враћање уплаћеног депозита.

Учесник у поступку доставља и следећу документацију:

1. Пoтписана Изјава о прихватању услова из јавног позива,
2. Доказ о регистрацији код надлежног органа (Решење АПР),
3. Доказ да је измирио доспеле пореске обавезе и друге јавне дажбине у складу са републичким прописима (уверење пореске управе и уверење локалне пореске администрације),
4. Доказ о располагању неопходним финансијским капацитетом, односно да је у 2018-ој години остварио минимални промет од 5.000.000,00 рсд /словима: пет милиона динара (потврда пословне банке),
5. Доказ да му није изречена мера забране обављања делатности за последње две године до дана објављивања огласа (уверење привредног суда, уверење прекршајног суда и уверење Пореске управе),
6. Доказ да није био у блокади у последње две године (потврда НБС).

Понуда се доставља лично на писарници Установе спортски центар „Куњак“ у улици Николе Тесле број 4, у Владичином Хану, или прослеђује препоручено поштом, при чему се дан предаје пошти препоручене пошиљке сматра даном предаје Установи.

Задњи рок за достављање понуде је 18.05.2020. године.

Понуде морају бити достављене у затвореној коверти на којој је јасно назначено **„НЕ ОТВАРАТИ – КОМИСИЈИ ЗА СПРОВОЂЕЊЕ ПОСТУПКА ЗА ДАВАЊЕ У ЗАКУП ПОСЛОВНОГ ПРОСТОРА, ПРАТЕЋЕ ОПРЕМЕ И ИНВЕНТАРА КОРИСНИКА УСЦ „КУЊАК“ВЛАДИЧИН ХАН - ПОНУДА ЗА ЗАКУП ПОСЛОВНОГ ПРОСТОРА ПРАТЕЋЕ ОПРЕМЕ И ИНВЕНТАРА КОРИСНИКА УСЦ „КУЊАК“ВЛАДИЧИН ХАН“.**

На полеђини понуде потребно је назначити име, односно назив понуђача, његову контакт адресу и контакт телефон.

Неблаговремене, незатворене и непотпуне пријаве ће бити одбачене и неће бити разматране.

Није дозвољено удруживање понуђача, подношење заједничких понуда и понуде са варијантама.

**4. ИЗБОР НАЈПОВОЉНИЈЕГ ПОНУЂАЧА**

Поступак прикупљања понуда спроводи Комисија за спровођење поступка за давање у закуп пословног простора, пратеће опреме и инвентара корисника УСЦ „Куњак“ Владичин Хан (у даљем тексту: Комисија).

Јавно отварање приспелих понуда извршиће се комисијски, 21.05.2020. године, у просторијама Установе Спортски центар „Куњак“, у Владичином Хану, у улици Николе Тесле бр. 4, са почетком у 12:00 часова.

Критеријум за избор најповољнијег понуђача је висина понуђене закупнине уз претходно испуњене остале услове из овог огласа.

Уколико на оглас пристигне једна благовремена и потпуна понуда, иста ће се узети у разматрање.

У случају да два или више понуђача понуде исту висину закупнине Комисија ће позвати понуђаче који су понудили исти износ закупнине, да у року од 3 (три) дана од дана пријема позива, доставе нову писмену затворену понуду, са увећаним износом закупнине у односу на претходно дату понуду. Понуде ће комисија отворити и утврдити најповољнијег понуђача. Уколико понуђачи у року од три дана не доставе нову понуду, односно ако су понуђачи доставили нову понуду са истоветном закупнином, Комисија ће путем жреба извршити избор најповољнијег понуђача.

УСЦ „Куњак“ Владичин Хан ће обавестити све учеснике у јавном огласу писмено о избору најповољнијег понуђача, у року од 5 (пет) дана од дана доношења Одлуке о избору најповољнијег понуђача.

Понуђач чија је понуда проглашена најповољнијом је дужан да у року од најкасније 15 (петнаест) дана од дана давања мишљења општинског правобранилаштва, потпише Уговор о закупу пословног простора, пратеће опреме и инвентара. У супротном, сматраће се да је одустао од закупа, а на закључење Уговора биће позван следећи најповољнији понуђач.

Најповољнијем понуђачу се уплаћени депозит не враћа и биће урачунат у цену закупнине.

Уплаћени депозит се не враћа у случају:

* када учесник уплати депозит, а не поднесе понуду;
* када понуђач чија је понуда проглашена најповољнијом, не потпише Уговор

Учесници у поступку прикупљања писмених понуда који нису изабрани за најповољнијег понуђача имају право на повраћај депозита у номиналном износу без права на камату, у року од 8 (осам) дана од дана избора најповољнијег понуђача.

**5. КОНАЧНА ОДЛУКА**

По окончању поступка за прикупљање писмених понуда за издавање у закуп пословног простора, пратеће опреме и инвентара, Комисија доставља предлог и Записник о отварању понуда управном одбору УСЦ „Куњак“, који доноси коначну Одлуку о закупу.

1. **УГОВОР О ЗАКУПУ**

Уговор о закупу са најповољнијим понуђачем биће закључен у року од 15 (петнаест) дана од дана прибављеног мишљења надлежног правобранилаштва.

 Ближа права и обавезе уговарача биће регулисани Уговором.

1. **ЗАДРЖАВАЊЕ ПРАВА ОДУСТАНКА**

Закуподавац задржава право да у свакој фази поступка одустане од давања у закуп пословног простора, пратећа опрема и инвентара које су предмет давања у закупу.

Закуподавац неће сносити никакву одговорност, нити бити дужан да надокнади било какву штету коју би учесник евентуално могао имати поводом учешћа у овом поступку, а због одустанка од давања у закуп пословног простора, пратеће опреме и инвентара које су предмет давања у закупу.

Овај оглас објављује се у дневном листу који се дистрибуира на територији Републике Србије, на званичној интернет презентацији Општине Владичин Хан и Огласној табли УСЦ „Куњак“ Владичин Хан.

**КОМИСИЈИ ЗА СПРОВОЂЕЊЕ ПОСТУПКА ЗА ДАВАЊЕ У ЗАКУП ПОСЛОВНОГ ПРОСТОРА, ПРАТЕЋЕ ОПРЕМЕ И ИНВЕНТАРА**

**КОРИСНИКА УСЦ „КУЊАК“ВЛАДИЧИН ХАН**

 **Број: 71/1/2020**

**Дана 13.04.2020. године**

 **ПРЕДСЕДНИК КОМИСИЈЕ,**

 **Мирослав Ђорђевић**